Document ID: 32008R0489

ΚΑΝΟΝΙΣΜΌΣ (ΕΚ) αριθ. 489/2008 ΤΗΣ ΕΠΙΤΡΟΠΉΣ
της 2ας Ιουνίου 2008
σχετικά με την τροποποίηση του κανονισμού (ΕΚ) αριθ. 806/2007 για το άνοιγμα και τον τρόπο διαχείρισης των δασμολογικών ποσοστώσεων στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 11 παράγραφος 1,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 806/2007 της Επιτροπής (2) ανοίχθηκαν ορισμένες δασμολογικές ποσοστώσεις για την εισαγωγή προϊόντων του τομέα του χοιρείου κρέατος.
(2)
Μετά από κάποιες ερωτήσεις σχετικά με την εισαγωγή ορισμένων προϊόντων στο πλαίσιο ποσοστώσεων που φέρουν τους αύξοντες αριθμούς 09.4038 και 09.4074 και για τη διασφάλιση ενιαίας εφαρμογής, είναι αναγκαίο να αποσαφηνιστεί η περιγραφή των προϊόντων που φέρουν τους εν λόγω αύξοντες αριθμούς.
(3)
Ως εκ τούτου, πρέπει να τροποποιηθεί ο κανονισμός (ΕΚ) αριθ. 806/2007 αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΚ) αριθ. 806/2007 προστίθεται η ακόλουθη παράγραφος:
«4. Για τους σκοπούς του παρόντος κανονισμού, μεταξύ των προϊόντων που υπάγονται στους κωδικούς ΣΟ ex 0203 19 55 και ex 0203 29 55 των ποσοστώσεων που φέρουν τους αύξοντες αριθμούς 09.4038 (ομάδα G2) και 09.4074 (ομάδες G7) του παραρτήματος I περιλαμβάνονται: τα χοιρομέρια (ζαμπόν) και τεμάχια αυτών.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Ιουνίου 2008.

Labels: 3
17